In Christi nomine, notum fieri volo omnibus bonis hominibus, ego Witgerius, qualiter passus inopia compulsus sum vendere alodium meum quod conquisivi de Adalberto et de Ansaldo. Est denique curtile unum cum mansione desuper constructa, et vinea insimul tenente, que terminatur de uno latus de ipsa hereditate, et de alio latus Sancti Vincentii, de uno quoque fronte via publica, de alio vero fronte Sancti Marcelli. Igitur infra istas terminationes cum omni super posito et vineam, monachis Sancti Marcelli martiris, in quo loco dompnus Odilo abbas preesse videtur, atque Siefredus prior, cum omni integritate vendimus, ego predictus Witgerius et uxor mea Ostrevergis et filii mei Rotgrinnus scilicet et Ainardus atque Rainardus, et accepimus ab ipsis rectoribus Sancti Marcelli denariorum solidos XX, et jam dictas res de nostro jure in eorum tradimus dominatione, arbitrio atque potestate, ad habendum regendum atque disponendum, absque alicujus inquietudine vel contradictione. Si autem heredum nostrorum aliquis, aut in presenti aut in futuro, contradicere hanc venditionem a nobis factam, aut aliquid proclamare presumpserit quecumque persona, nil valeat adimplere quod repetit, sed coactus fisco comitale auri uncias componat decem, et hec venditionis cartula a nobis facta firma et stabilis permaneat in eternum. Actum vero Hubiliaco in atrio Sancti Marcelli martiris. S. ego quidem Witgerius qui hanc cartam fieri jussi et firmavi hac firmare rogavi. S. Ostrevergis uxoris ejus, qui consensit. S. Rogrinni, filii ejus. S. Aynardi, filii ejus. S. Rainardi, filii ejus, qui consenserunt. S. Constantini, judicis.